Document ID: 31995D0323

31995D0323
L 190/11
SLUŽBENI LIST EUROPSKE UNIJE
25.07.1995.
ODLUKA KOMISIJE
od 25. srpnja 1995.
o izmjeni Odluke Vijeća 79/542/EEZ i odluka Komisije 92/260/EEZ, 93/195/EEZ i 93/197/EEZ o uvjetima zdravlja životinja za privremeni prihvat, ponovni ulazak i uvoz u Zajednicu registriranih kopitara iz Sirije
(Tekst značajan za EGP)
(95/323/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), kako je zadnje izmijenjena Aktom o pristupanju Austrije, Finske i Švedske, a posebno njezine članke 12., 13., 15., 16. i 19. točku ii.,
budući da je Odlukom Vijeća 79/542/EEZ (2), kako je zadnje izmijenjena Aktom o pristupanju Austrije, Finske i Švedske, utvrđen popis trećih zemalja iz kojih države članice dozvoljavaju uvoz goveda, svinja, kopitara, ovaca i koza, svježeg mesa i mesnih proizvoda;
budući da su uvjeti zdravlja životinja i veterinarskog certificiranja za privremeni prihvat i uvoz registriranih konja propisani odlukama Komisije 92/260/EEZ (3) i 93/197/EEZ (4), obje kako su zadnje izmijenjene Aktom o pristupanju Austrije, Finske i Švedske, i za ponovni ulazak registriranih konja nakon privremenog izvoza Odlukom Komisije 93/195/EEZ (5), kako je zadnje izmijenjena Odlukom 95/99/EZ (6);
budući da se nakon misije veterinarske inspekcije Komisije u Siriji čini da je zdravstveno stanje životinja pod zadovoljavajućim nadzorom dobro ustrojenih i organiziranih veterinarskih službi;
budući da uSirija već više od dvije godine nema afričke kuge konja, a sustavno cijepljenje protiv spomenute bolesti nije provedeno tijekom posljednjih dvanaest mjeseci, protiv maleusa i durine više od šest mjeseci, a venezuelskog encefalomijelitisa konja i vezikularnog stomatitisa se nikada nije ni provodilo;
budući da su veterinarske vlasti Sirije zajamčile da će Komisiji i državama članicama u roku 24 sata telefaksom, telegramom ili teleksom prijaviti potvrdu svake infektivne ili zarazne bolesti u kopitara navedene u Prilogu A Direktivi Vijeća 90/426/EEZ i svaku promjenu politike cijepljenja ili uvoza u odnosu na kopitare;
budući da se uvjeti zdravlja životinja i veterinarskog certificiranja moraju donijeti sukladno stanju zdravlja životinja odnosne treće zemlje; budući da se spomenuti slučaj odnosi samo na registrirane konje;
budući da Odluka Vijeća 79/542/EEZ i odluke Komisije 92/260/EEZ, 93/195/EEZ i 93/197/EEZ moraju odgovarajuće izmijeniti;
budući da su mjere predviđene ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
U dijelu 2. Priloga Odluci Vijeća 79/542/EEZ, poseban stupac za kopitare, dodaje se sljedeći stavak prema abecednom redu ISO oznake:
„
SY
Sirija
×
”.
Članak 2.
Odluka Komisije 92/260/EEZ mijenja se kako slijedi:
1.
„Sirija” se dodaje abecednim redom popisu trećih zemalja u skupini E Priloga I.
2.
„Sirija” se dodaje abecednim redom popisu trećih zemalja u naslovu zdravstvenog certifikata utvrđenog u Prilogu II. točki (E).
Članak 3.
Odluka Komisije 93/195/EEZ mijenja se kako slijedi:
1.
„Sirija (2)” se dodaje abecednim redom popisu trećih zemalja u skupini E Priloga I.
2.
„Sirija” se dodaje abecednim redom popisu trećih zemalja pod „skupina E” u naslovu zdravstvenog certifikata utvrđenog u Prilogu II.
Članak 4.
Odluka Komisije 93/197/EEZ mijenja se kako slijedi:
1.
„Sirija (2)” se dodaje abecednim redom popisu trećih zemalja u skupini E Priloga I.
2.
„Sirija” se dodaje abecednim redom popisu trećih zemalja u prvom dijelu rečenice naslova koja se odnosi na registrirane kopitare iz zdravstvenog certifikata utvrđenog u Prilogu II. točki E.
Članak 5.
Ova je Odluka upućena državama članicama.
Sastavljeno u Bruxellesu 25. srpnja 1995.

Labels: 3
18
6